stanford-oval/wikipedia huggingface dataset:
גייטס מק'פאדן
הערות שוליים

↑  "Gates McFadden Biography (1949–)". Filmreference.com. 1949-03-02. נבדק ב-2010-08-30.
↑  "DragonCon 2011 - Star Trek: The Next Generation - Friday panel". נבדק ב-2012-07-05.
↑  "Gates McFadden interview with Joan Rivers". YouTube. 1990-12-06. נבדק ב-2010-08-30.
↑  “”. "Rick Berman Talks 18 Years of Trek In Extensive Oral History". trekmovie.com.{{cite web}}:  תחזוקה - ציטוט: numeric names: authors list (link)
↑  "Ensemble Studio Theatre of Los Angeles". אורכב מ-המקור ב-2011-05-24.
↑  "USC School of Theatre". Theatre.usc.edu. אורכב מ-המקור ב-2006-09-01. נבדק ב-2010-08-30.
↑  "www.ensemblestudiotheatrela.org". אורכב מ-המקור ב-2015-09-21.
↑  "Atwater Village".
↑  "Ensemble Studio Theatre/LA Presents HOUSE OF GOLD, 10/22-12/4". אורכב מ-המקור ב-2012-05-31.
↑  "www.audible.com/microsite/the_project". www.audible.com.
↑  "Audible.co.uk: METAtropolis Cascadia – Part 1 The Difference Between Acting and Narrating". www.youtube.com. 2011-11-08.
↑  "Gates McFadden Biography (1949–)". Filmreference.com. 1949-03-02. נבדק ב-2010-08-30.
↑  "Gates McFadden film biography". אורכב מ-המקור ב-2012-07-31.
↑  "Beyond the Groove". IMDb.
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
| --- | --- |
בקרת זהויות :  NLI: 987007452691505171  BnF: cb14539292d (data)  ISNI: 0000 0001 1459 483X  LCCN: n97107207  MusicBrainz: 4d191af0-4a11-4a8e-ba9e-6e9cee20f60c  NKC: xx0049030  NLA: 35542650  NLK: KAC2020L6479  SUDOC: 227496507  VIAF: 85611861   WorldCat (עם VIAF): 85611861
מרכז התחמושת

| --- | --- |
תג מרכז התחמושת והטילים
 פרטים
 מדינה:  ישראל ישראל
 שיוך:   צה"ל
 סוג:  יחידה
 פיקוד
 יחידת אם:   אט"ל
 דרגת המפקד:    אלוף-משנה
 מפקד נוכחי:  אל"ם מירי מזרחי
מרכז התחמושת והטילים (בר"ת: מרת"ח) הוא הגוף הצה"לי האמון על התחמושת והטילים. המרכז כפוף פיקודית לאגף הטכנולוגיה והלוגיסטיקה (אט"ל) במטה הכללי, וכפוף מקצועית לחיל הטכנולוגיה והאחזקה שבאגף. כמו במרחבי אט"ל האחרים, מחולק מרת"ח לשלושה מרחבים: מרחב צפון, מרחב מרכז ומרחב דרום.
המרכז אחראי על כלל תחום התחמושת, החל בתכנון וחיזוי הצרכים בתחמושת, דרך מעורבות בתהליכי הרכש, הקליטה, ההנדסה, האחסנה, הטיפול והאספקה ליחידות צה"ל השונות. בין השאר, הוא גם אחראי לאיסוף הבלאי והנצלתו במפעלים, במכונים ובמעבדות המרכז או בסילוקו, תהליך שמעורבים בו אמצעים טכנולוגיים מתקדמים ומטרתו התייעלות כלכלית. בנוסף, המרכז אחראי גם על הדרכת יחידות צה"ל השונות באשר לשימוש נבון בתחמושת.
בשנים האחרונות, עם עליית המודעות לשמירה על איכות הסביבה, משנה המרכז את תרבותו הארגונית, על מנת להוביל למזעור הנזקים לסביבה של השימוש והטיפול בתחמושת וזכה במגן השר להגנת הסביבה לשנת 2004 על "סילוק תחמושת בתהליך סמי־ירוק".
המרכז פועל באופן המשלב את האיכות, הבטיחות ואיכות הסביבה בכפיפה אחת ומוסמך לתקנים הבינלאומיים לאיכות, בטיחות ואיכות הסביבה (ISO 9001 ,ISO 14001, ת"י 18001) וזכה בתו הזהב של מכון התקנים הישראלי. ב-2016 זכה המרכז בפרס הרמטכ"ל ליחידות מצטיינות בבית תומכי הלחימה.
מפקדת מרת"ח הנוכחית היא אל"ם מירי מזרחי.
ראו גם

אגף הטכנולוגיה והלוגיסטיקה
חיל הטכנולוגיה והאחזקה
הערות שוליים

1 2 3  מרכז התחמושת והטילים זכתה במקום הראשון בבית היחידות התומכות לחימה ליחידות מצטיינות בצה"ל.2016, אתר עמותת חיל הטכנולוגיה והאחזקה
מראת השמים

| --- | --- |

מראת השמיים בגני קנזינגטון
 מידע כללי
 פַּסל:  אניש קאפור 
 תאריך יצירה:  2001 
 טכניקה וחומרים:  פלדה 
 נתונים על היצירה
 קואורדינטות:  52°57′14″N 1°09′23″W﻿ / ﻿52.954°N 1.1565°W﻿ / 52.954; -1.1565
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מראת השמים(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מראת השמים
 
מראת השמים בניו יורק - מבט מכיוון מרכז רוקפלר
מראת השמים (באנגלית: Sky Mirror) הוא פסל של הפסל ההודי-בריטי היהודי אניש קאפור הניצב בנוטינגהאם ובמנהטן שבניו יורק.
הפסל בנוטינגהאם

הפסל שבנוטינגהאם הוצב ביוזמת תיאטרון נוטינגהאם ובמימונו. הפסל הוצג לקהל ב-27 באפריל 2001 בעלות של 900,000 ליש"ט - באותה עת היה זה הפסל היקר ביותר שמומן על ידי הלוטו הלאומי הבריטי.
הפסל יוצר בפינלנד צורתו מראה קעורה בקוטר שישה מטרים העשויה פלדת אל חלד משויפת. הפסל שוקל כ-10 טונות. המראה מוצבת בזווית ופונה לעבר השמים, וכך משקפת את מראה השמים.
הפסל במנהטן

ב-19 בספטמבר 2006 הוצב פסל נוסף בשם זה במרכז רוקפלר שבניו יורק, לצד השדרה החמישית. פסל זה הוא גרסה גדולה יותר של הפסל בנוטינגהאם. קוטרו 10.6 מטרים, גובהו כ-3 קומות והוא שוקל 23 טונות. הפסל משקף את גורדי השחקים של העיר ומטרתו, לדברי קאפור, "להוריד את השמים אל הארץ".
מראת השמים בניו יורק - מבט מהצד
מראת השמים בניו יורק - מבט לעבר מרכז רוקפלר
הדברת מזיקים

ריסוס שדה חקלאי בחומר הדברה
טרקטור מרסס בשדות צופית
הדברה היא הרחקתם, צמצום השפעתם או הריגתם של מזיקים; הללו יכולים להיות יצורים מכל המחלקות הטקסונומיות כמעט: צמחים, חיידקים, פטריות, עופות, דגים, יונקים; אף על פי כן, רוב רובה של ההדברה מיועד למאבק בחרקים.
חומרי ההדברה הם באופן מסורתי כימיקלים רעלים; עובדה בעייתית, שכן הרעלים פוגעים גם ביצורים שאותם אין כוונה להדביר, והאדם בראשם, וגם כיוון שהרעלים מתפרקים באיטיות, אם בכלל, ונשארים על-פני הקרקע למשך שנים ארוכות. כדי להקטין את הסיכונים נקבעו נוהלי בטיחות לשימוש בחומרי הדברה. בעשורים האחרונים התפתחו שיטות הדברה המבוססות על חומרים ידידותיים יותר, בשונה מההדברה הכימית הנפוצה, או על שיטות ביולוגיות מתוחכמות, כגון שחרור בעלי חיים מסוימים בגידולים אשר יאכלו את המזיקים - שיטות אלה מכונות הדברה ביולוגית.
גם הרג חיידקים נחשב באופן תאורטי להדברה, אך לרוב משתמשים במושגים חיטוי ועיקור לציון פעולה זו.
מוקדי הדברה > הדברת חרקים ופטריות

הדברת חרקים ופטריות הניזונים מגידולים חקלאיים. הדברה זו נעשית לעיתים גם באמצעות ריסוס שדה הגידול על ידי מטוס, אך לרוב באמצעות מרססים הנישאים על גבי טרקטורים או הנישאים על גב האדם המרסס. ניתן גם ליישם את חומרי ההדברה דרך מערכת ההשקיה הניתנת בטפטוף. להדברה זו הסיכוי הרב ביותר לפגוע בבני אדם, אשר ניזונים מהפירות והירקות המרוססים. ההשפעה הבריאותית של הריסוס נידונה ונחקרה באופן אינטנסיבי, והנושא שנוי במחלוקת.
רשתות שיווק גדולות באירופה מחייבות חקלאים המספקים להן תוצרת טרייה לגדלה על-פי תקן המחייב שימוש בנוהגים חקלאיים נאותים בתהליך הגידול, כמו גם שימוש בחומרי הדברה שרמת סיכונם לבריאות הצרכן נמוכה או שאינה קיימת כלל. בכל מקרה, לכל חומר הדברה, נקבע פרק זמן מינימלי החייב לחלוף, מזמן השימוש בחומר ועד המועד בו מותר לחקלאי לקטוף את התוצרת ולשלחה לשיווק. בכל מדינה מתקדמת קיימת באגף הגנת הצומח של משרד החקלאות סמכות רישוי הבודקת ומתירה שימוש בחומרי הדברה בתוך תחומי המדינה. אותו אגף אחראי לדגום ולבדוק פרי לפני הגיעו לצרכן ולוודא שאינו מזוהם בשאריות חומרי הדברה מעל למותר,
חקלאים מסוימים מגדלים את תוצרתם ללא שימוש בהדברה כלשהי. חקלאות ללא שימוש במדבירים נפוצה בתחום המזון האורגני. התפוקה, גודל המוצרים שאינם מודברים ועמידותם מועטות יחסית למוצרים מודברים, ובשל כך הם יקרים יותר. למרות זאת, מעדיפים אנשים רבים לצרוך מזון אורגני, משום שלזה יש מוניטין של מזון נקי מרעלים.
מוקדי הדברה > הדברת חרקים ביתיים

הדברת חרקים ביתיים המהווים מטרד. כאן מדובר בעיקר על הדברת יתושים, מקקים (תיקנים, ג'וקים) ונמלים. ההדברה נעשית על ידי הרשויות, מחוץ לבתים, במוקדים מועדים לפורענות (למשל: מקווי מים עומדים, בהם גדלים יתושים) או באופן פרטי בתוך הבתים. הריסוס הביתי נעשה באופן עצמאי עם תכשירי הדברה אותם ניתן לרכוש בחנויות, או על ידי חברות הדברה. הריסוס של חברות ההדברה עמיד הרבה יותר, ממשיך להרחיק מזיקים במשך כחצי שנה מזמן הריסוס וחסין במידה מסוימת בפני מים (כך שניתן לשטוף ולנקות את האזור המרוסס; התכשירים הנמכרים בחנויות אינם מגלים עמידות כזו).
מוקדי הדברה > הדברת עופות

הדברת ציפורים. כאן מדובר בעיקר ביונים, המהווים לעיתים מפגע ציבורי בערים. היונים מתרבות במהירות, מלכלכות בניינים ואף גורמות להרס הדרגתי שלהם. למרות זאת, רוב הרשויות מעדיפות לנקוט צעדים פחות דרסטיים להרחקת היונים (למשל, הצבת מחטים דקים על מעקות וקירות של בניינים, המאלצים את היונים לנוח במקום אחר), ונמנעות מלהשתמש בהדברה כנגדם. היום יש המציבים על הגגות ממטרות עם חיישנים, וכאשר ציפור מתקרבת הממטרה מופעלת ומבריחה את  הציפורים. הדברת ציפורים נוספת נעשית בסביבת שדות תעופה. הציפורים מהוות סכנה חמורה למטוסים, ותאונות התנגשות בין מטוסים וציפורים גורמות לעיתים תוצאות קטלניות.
מוקדי הדברה > הדברת יונקים ביתיים

הדברת מכרסמים למיניהם (עכברים וחולדות) הנושאים במקרים רבים מחלות ועלולים להעבירן לבני הבית. הדברה זו נעשית כמעט תמיד באופן מקצועי; חומרי ההדברה בהם משתמשים מסוכנים לרוב לאדם ולחיות המחמד המתגוררות בבית.[דרוש מקור] ישנה גם סבירות גבוהה להרעלה שניונית - לדוגמה, כאשר חתול מחמד משחק עם פגר עכבר או עכבר מורעל לאחר הדברה ביתית וללא ידיעת בעליו, וכתוצאה מכך מוצא את מותו. קיימת אפשרות לבירור מול רשות הטבע והגנים, החברה להגנת הטבע או המשרד להגנת הסביבה על הסמכת המדביר לבצע הדברה ללא חשש הרעלה שניונית.[דרוש מקור]
קיימים היום בשוק אמצעים אלקטרוניים להדברת מכרסמים המכונים "הדברה אלקטרונית", כגון מכשירים חשמליים זעירים, אשר מפיקים קול צורם בתדר שרק מכרסמים יכולים לשמוע, ומרחיקים את המכרסמים מהבית. כמו כן, קיימת גם אפשרות של הדברה מכנית, המשתמשת במלכודות מכניות, אשר יעילותה פחותה יותר.
למרות העובדה שחתולים וכלבים לא מוגדרים כמזיקים ומשמשים כחיות מחמד ביתיות מזה אלפי שנים, ישנם מדינות בהן מותרת הרדמת חיות משוטטות. בישראל, על פי רוב, אסור הדבר, והוא מהווה עבירה פלילית. בישראל נחקקו חוקים האוסרים אפילו על הרחקת חתול למקום אחר מהטריטוריה המקורית שלו, זאת בשל בלבול באוריינטציה המרחבית שעלולה להגרם לחתול. לשם דילול אוכלוסיית החתולים, האפשרות היחידה המצויה בידי הרשויות היא עיקורם וסירוסם. הדברת כלבים נעשית כאשר יש חשש למגפת כלבת, ואז נעשה ציד כלבים משוטטים שאת מיעוטם הורגים במקום ויתרתם מועברת להריגה במרפאות וטרינריות או באחת אגודות רווחת בעלי חיים.
כלבת

נגיף הכלבת עלול להיות מועבר בעיקר באמצעות תנים, זאבים, כלבים, שועלים, חולדות, דביבונים ועטלפים. כאשר יש חשש למגפת כלבת נוטים להדביר להקות ופרטים העלולים להיות נגועים במחלה. בעבר היו עושים זאת על ידי פיזור פיתיונות מורעלים, אולם הסתבר כי נגרמה הרעלה משנית שהמיתה עופות דורסים וטורפים אחרים ולכן ממליצים היום להשתמש באמצעים שאינם הדברה.
ראו גם

חומרי הדברה
הדברת יתושים
די די טי
הדברה ביולוגית
מטאטא מכשפה (מחלת צמחים)
אביב דומם
הערות שוליים

↑   ניר חסון, מומחי הדברה: התחום פרוץ, התחרות גרמה לזלזול בנוהלי הבטיחות, באתר הארץ, 22 בינואר 2014
| --- | --- |
בקרת זהויות :  NLI: 987007538614205171  BnF: cb12220780m (data)  GND: 4051952-1  LCCN: sh85100295  NARA: 10641214  NKC: ph237400 
מושית השבע, מין במשפחת המושיתיים, היא דוגמה להדברה ביולוגית של חרקים על ידי שימוש באויבים טבעיים: המושיות משוחררות בשדות ואוכלות את הכנימות המזיקות לגידולים החקלאיים.
רישום הדברה ב-DDT על קיר ב-BOSA (סרדיניה)
אתר מורשת עולמית בסיכון

תפוצת אתרי מורשת עולמית בסיכון
מספר האתרים בסיכון לפי מדינות:
  שישה אתרים או יותר  חמישה אתרים  ארבעה אתרים  שלושה אתרים  שני אתרים  אתר בודד
העיר העתיקה בירושלים - האתר הראשון ברשימת האתרים בסיכון (1982)
עמק האלבה בדרזדן - הוכרז בסיכון בשנת 2006 בשל הקמת גשר ואלדשלוסשן והוסר מרשימת המורשת העולמית ב-2009, לאחר שהעובודות להקמת הגשר החלו
העיר העתיקה בדוברובניק הוכרזה ב-1991 כאתר בסיכון בעקבות נזקים כבדים במהלך מלחמת העצמאות של קרואטיה. הוסרה מרשימת האתרים בסיכון בשנת 1998 לאחר שיפוץ ושיקום מקיפים
רשימת אתרי המורשת העולמית בסיכון היא רשימה דינמית של אתרי מורשת עולמית, אשר מנוהלת על ידי ועדת המורשת העולמית של האו"ם לפי סעיף 11.4 לאמנת המורשת העולמית. הרשימה כוללת אתרים בסיכון:
”שלשם שימורם נדרשות פעולות משמעותיות, ושלגביהם נדרש סיוע בהתאם לאמנה”.
מטרתה של הרשימה היא ליידע את הקהילה העולמית על קיומם של תנאים המאיימים על מהותו של אתר מורשת עולמית, ולעודד פעילות מתקנת. אתרים אלה זוכים לתשומת לב רבה, וועדת המורשת העולמית נעזרת בגופים מקצועיים ובמדינות בהן שוכנים האתרים - הן בישיבותיה השנתיות והן באופן שוטף - כדי להעריך את מידת הסיכון הנשקפת להם, לנסח כללים ודרכי פעולה לשינוי המצב ולאכוף אותם. כאשר מצב הסיכון חולף, מתבטלת גם הכרזתו של המקום כאתר בסיכון. במקרים חריגים עלול מצבו של האתר לגרום לביטול ההכרזה על האתר כאתר מורשת עולמית.
בשנת 2023 כללה הרשימה 56 אתרים בסיכון, רובם במדינות ערב ובאפריקה, ובכלל אלה כל אתרי המורשת העולמית בלוב, סוריה, תימן וברפובליקה הדמוקרטית של קונגו. מדינות ערב נוספות שבהן חלק ניכר מהאתרים נמצאים ברשימת האתרים בסיכון, הן הרשות הפלסטינית, לבנון, ועיראק. בנוסף נמצאים ברשימת הסיכון כל אתרי המורשת העולמית באפגניסטן ובקוסובו ורוב אתרי המורשת באוקראינה. העיר העתיקה בירושלים מוכרזת גם היא כאתר בסיכון.
הכרזת אתר בסיכון

שילובו של אתר ברשימת האתרים בסיכון אפשרית כאשר הוועדה מוצאת עדות לקיומו של אחד התנאים הבאים:
הכרזת אתר בסיכון > מורשת תרבותית

סכנה ודאית

האתר ניצב בפני סכנה קרובה ספציפית ומוכחת, כגון:
התדרדרות חומרית משמעותית;
התדרדרות משמעותית של מבנה או מאפיינים אומנותיים;
התדרדרות אדריכלית משמעותית או כזו הקשורה לקוהרנטיות של התכנון העירוני;
התדרדרות מהותית של המרחב העירוני או הכפרי או של הסביבה הטבעית;
אובדן משמעותי של אותנטיות היסטורית;
אובדן משמעותי של חשיבות תרבותית.
סכנה אפשרית

האתר ניצב בפני איומים אשר עשויים להביא לתוצאה מזיקה במאפייניו הטבועים, כגון:
שינוי המעמד המשפטי, המצמצם את מידת ההגנה של האתר;
היעדר מדיניות שימור;
איום כתוצאה ממיזמי תכנון אזוריים;
איום כתוצאה מתכנון עירוני;
פריצה או איום לפריצת סכסוך מזוין;
איום אקלימי, גאולוגי או סביבתי.
הכרזת אתר בסיכון > מורשת טבעית

סכנה ודאית

האתר ניצב בפני סכנה קרובה ספציפית ומוכחת, כגון:
ירידה חמורה באוכלוסייתו של מין בסיכון, או של מין אחר שלו ערך אוניברסלי יוצא דופן, ואשר למען הגנתם נוסד האתר — בין אם בשל גורם טבעי, כמו מחלה, או כתוצאה מהתנהגות אנושית, כמו ציד בלתי חוקי;
התדרדרות חמורה של היופי הטבעי או הערך המדעי של האתר — כתוצאה מהתיישבות אדם, בניית סכרים המביאים להצפת שטחים חשובים של האתר, פיתוח תעשייתי וחקלאי הכולל שימוש בחומרי הדברה ודשן, עבודות ציבוריות משמעותיות, כרייה, זיהום ועוד;
נוכחות אנושית מוגברת לאורך גבולות השטח המוכרז, באופן המאיים על שלמותו.
סכנה אפשרית

האתר ניצב בפני איומים אשר עשויים להביא לתוצאה מזיקה במאפייניו הטבועים, כגון:
שינוי מעמד ההגנה החוקי של האתר;
תוכניות להתיישבות או למיזם פיתוח בשטח האתר או במקום העשוי לאיים על האתר;
פריצה או איום לפריצת סכסוך מזוין;
תוכנית ניהול או מערכת ניהול לא מספקות או שאינן מיושמות באופן מלא;
איום אקלימי, גאולוגי או סביבתי.
הכרזה על אתר בסיכון

עד 1992 נהוג היה שהמדינה בה שוכן האתר תמציא מסמך הכולל צעדים לתיקון המצב בטרם תוכל הוועדה להכריז על אתר מורשת עולמית כאתר בסיכון. ב-1992 חרג אונסק"ו ממדיניות זו והכריז על מספר אתרים כאתרים בסיכון, בניגוד לעמדת המדינות הרלוונטיות.
יש מדינות היוזמות את צירופו של אתר בשטחן לרשימת האתרים בסיכון כאמצעי למשיכת תשומת הלב הבינלאומית לבעיות באתר ועל מנת להשיג סיוע מקצועי לפתרונן. אחרות מתנגדות להכרזה בשל כך שהן רואות בה פחיתות כבוד או צעד פוליטי, ומטילות ספק ביכולתה של הוועדה לפעול בלא הסכמתן. בכל מקרה, עמדתו הרשמית של ארגון אונסק"ו היא כי אין לראות בצירופו של אתר לרשימת האתרים בסיכון משום סנקציה או עונש, אלא שזוהי מערכת שנועדה לתת מענה יעיל לצורכי שימור.
קיימים מקרים שבהם ההכרזה על אתר מורשת עולמית נעשית בד בבד עם הוספתו לרשימת האתרים בסיכון. דוגמאות לכך ניתן לראות בכנסיית המולד בבית לחם (שהוסרה מרשימת האתרים בסיכון בשנת 2019) בכפר בתיר ובעיר העתיקה בחברון.
ההחלטה על אתר בסיכון מתקבלת בדרך כלל ב"ישיבת ועדת המורשת העולמית" ("World Heritage Committee Session") המתרחשת אחת לשנה כל פעם בעיר אחרת באחת המדינות החברות. אולם מכיוון שהישיבה השנתית של 2022, שהייתה אמורה להתקיים בקאזאן שברוסיה, התבטלה בשל הפלישה הרוסית לאוקראינה החליטה הוועדה בישיבתה בפריז, מקום מושבה של הנהלת אונסק"ו בינואר 2023 לא לחכות לישיבה השנתית והכריזה על שלושה אתרי מורשת עולמית חדשים תוך הגדרתם מלכתחילה כאתרים בסיכון. בנוסף, בשל הפלישה הרוסית לאוקראינה הוכרזו בספטמבר 2023 שלושה אתרים באוקראינה כמצויים בסיכון.
מטרת ההכרזה

הכללת אתר ברשימת האתרים בסיכון מאפשרת לוועדת המורשת העולמית לנתב סיוע מיידי מקרן המורשת העולמית אל האתר, והיא מיידעת את הקהילה העולמית על קיומם של תנאים המאיימים על מהותו של האתר, ומעודדת פעילות מתקנת. למעשה, לעיתים די בעצם ההכללה ברשימת האתרים בסיכון כדי להביא לפעולות שימור מהירות. הפארק הלאומי ילוסטון ואיי גלאפגוס הן דוגמאות לאתרים שהכרזתם כאתרים בסיכון הביאה לנקיטת פעולות שימור מיידיות ולהקצאת משאבים, שהביאו - בסופו של תהליך - להסרת האתרים מרשימת האתרים בסיכון.
בהמשך, ועדת המורשת העולמית מנסחת ומאמצת - ביחד עם המדינה בה שוכן האתר - תוכנית וצעדים לתיקון המצב, ועוקבת אחר מצב האתר.
ביטול הכרזת אתר בסיכון או לחלופין הסרת האתר מרשימת המורשת העולמית

עם חלוף הגורמים שהביאו להכרזת האתר כאתר בסיכון, יכולה ועדת המורשת העולמית להסירו מרשימת האתרים בסיכון.
מאידך, אם גורמי הסיכון פגעו בעצם המאפיינים אשר הביאו להכרזת המקום כאתר מורשת עולמית, ניתן לבטל את מעמדו של האתר ולהסירו כליל מרשימת המורשת העולמית. דבר זה קרה ארבע פעמים עד כה:
מקלט הראם הלבן - בשנת 2004 נודע לארגון אונסק"ו כי עומאן מתכוונת להקטין את שטח האזור המוגן באופן חד-צדדי ב-90%. בשנת 2007 הוסר האתר מרשימת המורשת העולמית, בהסכמת ממשלת עומאן, ומבלי שנכלל כלל ברשימת האתרים בסיכון במהלך התהליך.
עמק האלבה בדרזדן - הוכרז בסיכון בשנת 2006 בשל הקמת גשר ואלדשלוסשן והוסר מרשימת המורשת העולמית ב-2009, לאחר שהעבודות להקמת הגשר החלו.
קתדרלת בגרטי - הקתדרלה היוותה חלק מהכרזה שכללה גם את מנזר גלאתי. היא הוכרזה כאתר מורשת עולמית בסיכון בשנת 2010, בשל עבודות שיפוץ מקיפות שנעשו במבנה, ואשר פגעו במקוריותו ובשלמותו האדריכלית. לאחר שענינה נדון במספר ישיבות שנתיות, שונו גבולות השטח המוכרז בשנת 2017, כך שהקתדרלה הוצאה מממנו.
ליברפול - עיר מסחר ימית - האתר צורף לרשימת האתרים בסיכון בשנת 2012 בשל חשש מפיתוח יתר של האזור המוכרז. ההכרזה הוסרה בשנת 2021 לאחר שינויים בלתי הפיכים באזור המוכרז ובאזור החיץ שלו.
הערות שוליים

↑  סעיף 11.4 לאמנת המורשת העולמית
↑  רשימת אתרי המורשת העולמית בסיכון
↑  World Heritage in Danger
↑  Ukraine: UNESCO sites of Kyiv and L’viv are inscribed on the List of World Heritage in Danger
פרסים

ערך זה עוסק בבני קבוצה אתנית שמרכזה באיראן. אם התכוונתם לתגמול שאדם או קבוצה מקבלים כאות הוקרה על פעילות ראויה לשבח, ראו .
.
מירזא יחיא נורי
הכיתוב הראשון המציין את המילה ארי, כתובות דריווש הראשון בסואץ, המאה ה-6 לפני הספירה
ארמון אפדנה, גילוף מהמאה ה-5 לפני הספירה המתאר את חיילי פרס (עם הכובעים המרובעים) וחיילי מדי (עם הכובעים המעוגלים) בלבוש מסורתי
פַּרְסִים הם בני קבוצה אתנית שמרכזה באיראן. בני הקבוצה דוברים פרסית.
הארץ המכונה היום איראן, כונתה שנים רבות פָּרַס ויש המשתמשים בשם זה עד היום. השם "פרס" היה מקובל ביוונית עתיקה בהתייחס לאנשי ממלכת פרס וכך נקלט בלשונות אירופה והיה מקובל באופן רשמי עד 1935.  זאת אף על פי שהאיראנים עצמם מעולם לא קראו לעצמם פרסים. הפרסים עצמם מהווים כרוב האוכלוסייה באיראן ושלטו בה בעת העתיקה. בשנת 1935 דרש השאה האיראני רזא ח'אן מכל מדינות המערב לחדול מהשימוש בשם "פרס" ולאמץ את השם "איראן", ארץ הארים. זאת על סמך התואר שהעניק לעצמו דריווש הראשון. זאת בנוסף לכינוי העצמי שהעניקו לעצמם אנשי ממלכת פרס שמופיע כבר בכתבים פרסיים עתיקים כמו האווסטה, שפירושו: גאה ומכובד.
אטימולוגיה

השם "פרס" הגיע אל היוונית בצורה "פרסיס" (Persis בתעתיק לטיני), ומקורו, ככל הנראה, בשפה האשורית (ניב מאוחר של אכדית), או כמינוח לפרספוליס שהייתה עיר מרכזית באימפריה הפרסית. הפרסים מוזכרים בכתובת אשורית משנת 834 לפני הספירה, שבה מופיע הביטוי "פרס (אזור בדרום מערב איראן) ומדי (צפון מערב איראן)" (Parsua, Muddai בתעתיק בלשני), שתי הממלכות העיקריות שהרכיבו את האימפריה הפרסית. בתנ"ך מופיע הביטוי "מלך פרס", בהתייחס למלכים כורש ודריווש, בספר דניאל (פרק י', פסוק א'), בספר עזרא (פרק ד', פסוק ג'), ובמקומות נוספים. הביטוי "פרס ומדי" מופיע במגילת אסתר (פרק א', פסוק ג').
השם פרס\פרסים מגיע מפרסית עתיקה כפארסה, המשמעות כנראה קשורה במילה בסנסקריט (קרובה של הפרסית): parsu, משמעות המילה היא שמו של שבט לוחם. קשור לעוד מילה בסנסקריט paraśu – גרזן, בהשוואה לפרוטו איראנית: párcuš – צלע.
אטימולוגיה > פרסים ואיראנים

עד היום שורר בלבול בין המונח "פרסים", שהיוו את המנהיגים של האימפריה הפרסית לבין המונח "איראנים". מקובל להתייחס לדוברי השפה הפרסית ולכל מי שאימץ את השפה הפרסית ואת תרבותה כאל "פרסים", אולם פרסית היא רק שפה אחת מבין קבוצה של שפות קרובות המכונות שפות איראניות, והפרסים הם תת-קבוצה אתנית בתוך קבוצת האיראנים. כיוון שהמדינה שבה מרוכזים מרבית הפרסים נקראת "איראן", רוב הפרסים מכונים "איראנים" גם בשל מעמדם המדיני כאזרחי איראן. (אבל גם מי שאינו תושב איראן יכול להיות איראני, למשל כורדים)
הפרסים הם חלק מקבוצת האיראנים שבה כלולים גם: הכורדים, האוסטים, האזרים (מחלוקת), ועוד תושבי מדינות ה"סתאן" כמו הטג'יקים והפרסיוונים, הנמצאים באפגניסטן, טג'יקיסטן, אוזבקיסטן, פקיסטן ובמחוז שינג'יאנג במערב סין.
השפה הפרסית

פרסית היא שפה איראנית המשתייכת לקבוצת השפות ההודו איראניות של משפחת השפות ההודו אירופאיות. הפרסית מדוברת כשפת אם בפי לפחות 52 מיליון דוברי פרסית באיראן, 10 מיליון דוברי פרסית באפגניסטן ועוד קהילות במדינות סמוכות לאיראן. פרסית היא שפתה הרשמית של הרפובליקה האיסלאמית של איראן וכמחצית מאזרחיה דוברים אותה כשפת אם והשאר דוברים אותה כשפה שנייה. בטג'יקיסטן השפה הרשמית היא טג'יקית, שהיא למעשה דיאלקט של פרסית. גם באפגניסטן יש לפרסית מעמד רשמי, אם כי היא מכונה שם דארי. באיראן השם דארי מתייחס רק לשפה הפרסית הספרותית הקלאסית.
הפרסית היא שפה עתיקה שהתפתחה בשלושה שלבים עיקריים: הפרסית העתיקה, הפרסית התיכונה והפרסית החדשה. הפרסית הקלאסית, הקרובה יותר לפרסית החדשה, קיימת בצורה כתובה מהמאה התשיעית לערך.
ראו גם

איראנים
אנטי-איראניזם
בהאים
המטבח הפרסי
תחרות פרסי הטלוויזיה לילדים ולנוער ה-2

| --- | --- |

לוגו התחרות
 תאריך:  29 בדצמבר 2022
 מיקום:  מדיטק, חולון
 מנחים:  עדן דניאל גבאי
 מפיק:  משה שתיבי
 המועמדים והזוכים הבולטים
 סדרת דרמה:  כראמל
 סדרת קומדיה/מוזיקלית:  האחיין שלי בנץ
 זכייה במספר הפרסים הרב:  כראמל (8)
 מספר המועמדויות הרב:  האחיין שלי בנץ (15)
 →1 3←
תחרות פרסי הטלוויזיה לילדים ולנוער ה־2 היא טקס הענקת הפרסים השני של תחרות פרסי הטלוויזיה לילדים ולנוער. הפרסים בטקס מוענקים לתוכניות וסדרות טלוויזיה לילדים ונוער ששודרו בערוצי הטלוויזיה הישראלית ובפלטפורמות השונות מה-1 ביוני 2021 ועד ה-30 בספטמבר 2022 על ידי האקדמיה הישראלית לקולנוע וטלוויזיה.
בנובמבר 2022, הכריזה האקדמיה כי הטקס יועבר באמצעות סרטוני טיקטוק ו-Reel. ביום הטקס, תפרסם האקדמיה בעמוד היוטיוב כ-15 סרטונים קצרים שונים בהם יוענקו הפרסים לזוכים. שלומי לאופר ישמש כעורך התוכן של הטקס ומשה שתיבי כמפיק.
אופן בחירת הזוכים נעשה בשיתוף עם קהל יעד של כ-10,000 ילדים שיצביעו באתר ייעודי ויהוו כ-50% מכוח ההכרעה.
פרס מפעל חיים הוענק לציפי שביט.
מועמדים וזוכים

רשימת המועמדים הסופית פורסמה ב-24 בנובמבר 2022. התוכניות שהגישו מועמדות לתחרות ולא קיבלו מועמדות בטקס הן הבאר, כל עוד בלבב, ספיידרז, דו איט, הנה ניני ומתנות קטנות. הזוכים הוכרזו ב-29 בדצמבר 2022.
מועמדים וזוכים > תוכניות וסדרות

| סדרת דרמה | סדרה קומית | סדרת תעודה |
| --- | --- | --- |
| כראמל – עונה 1 (יולי אוגוסט הפקות/כאן חינוכית) אינפיניטי – עונה 1 (STORYZ/ערוץ זום, yes)  מיוחדת – עונה 1 (שמונה הפקות/כאן חינוכית)  מקיף מילאנו – עונה 3 (סומיוקו בע"מ/כאן חינוכית)  פלמ"ח – עונה 3 (ענני סטודיוז/TeenNick, yes) | האחיין שלי בנץ – עונה 1 (נאוי פרו בע"מ/כאן חינוכית) אבא מטפלת – עונה 3 (יואב גרוס הפקות/TeenNick, yes, HOT)  גולדה ומאיר – עונה 1 (ענני סטודיוז/TeenNick, yes, HOT)  ילדי בית העץ – עונה 5 (יולי אוגוסט הפקות/כאן חינוכית)  לבד בבית – עונה 2 (ענני סטודיוז/כאן חינוכית) | להציל את חיות הבר – עונה 4 (כאן חינוכית) השמרטפים – עונה 1 (ביונד קריאייטיב בע״מ/כאן חינוכית)  והילד הזה הוא אני – עונה 2 (כאן חינוכית)  למה זה טוב? – עונה 1 (כאן חינוכית) |
| תוכנית מגזין, בידור והעשרה | תוכנית לגיל הרך |  |
| סליחה על השאלה - ילדים – עונה 3 (כאן חינוכית) א׳ עד ת׳ – עונה 4 (זום)  האולפן שלי בנץ – עונה 1 (כאן חינוכית)  הבנים והבנות 2021 – עונה 8 (BIGI)  ששטוס 2022 – עונה 22 (HOT, yes, BIGI) | פרפר נחמד – עונה 1 (כאן חינוכית) אלי החתול – עונה 1 (הופ!, yes, HOT, סלקום TV, פרטנר TV)  הכל טוב! – עונה 1 (הופ!, yes)  מסעדת בונבון – עונה 2 (ניק ג'וניור, yes)  צוות הצלה – עונה 9 (ניק ג'וניור, HOT) |  |